Source: https://e-justice.europa.eu/content_member_state_case_law-13-ro-hu.do?init=true&member=1
Timestamp: 2019-09-21 13:31:07
Document Index: 22378257

Matched Legal Cases: ['Bíróság ', 'Bíróság ', 'Bíróság ', 'Bíróság ', '§ 1', 'Bíróság ', 'Bíróság ', 'bíróság ', 'Bíróság ', 'Bíróság ', 'bíróság ', 'bíróság ', 'Bíróság ', 'Bíróság ', 'Bíróság ', 'bíróság ', 'bíróság ']

Tagállami ítélkezési gyakorlat - Románia
Ez az oldal áttekintést nyújt a romániai ítélkezési gyakorlatról.
A romániai ítélkezési gyakorlat a Legfelsőbb Bíróság és Semmítőszék honlapján érhető el.
A Legfelsőbb Bíróság és Semmítőszék honlapján kétféle ítéletet tesznek közzé:
1. Az ítéletek ismertetése a címekkel együtt. Az űrlap az alábbi információkat tartalmazza:
kulcsszavak;
a jogterületek rövid leírása;
betűrendes mutató;
a határozathozatal során alkalmazott jogszabály (száma és évszáma, a cikkek száma);
az ítélet tartalmi kivonata (anonimizált egyéni adatokkal: a felek nevét és személyes adatait nem tüntetik fel, a bírókat nem nevezik meg).
2. Anonimizált ítélet címek nélkül (szemben az ítélet tartalmi kivonatával). A keresési felületen az alábbi 7 keresési kritérium alapján lehet keresést végezni:
szabadon választott kulcsszavak;
kifejezés;
szakasz;
az ítélet száma;
a határozathozatal éve;
az akta száma;
az akta évszáma.
A polgári szekció címei
Íme egy példa a polgári szekcióban szereplő címekre:
Védjegyhez fűződő jogok megszűnése. A védjegyhasználat elmulasztására vonatkozó ötéves határidő számítása. A kereset idő előtti megindítása miatt emelt kifogás.
Jogterületenkénti betűrendes mutató: Polgári jog. Szellemi alkotások joga. Védjegyjog.
Betűrendes mutató: védjegyhez fűződő jogok megszűnése.
A megszűnés határideje.
Idő előtti megszűnés.
1998. évi 84. törvény: 45. § (1) bekezdés a) pont.
A büntető szekció címei
Íme a büntető szekcióban szereplő egyik cím:
A Legfelsőbb Bíróság és Semmítőszék hatásköre és illetékessége. A személy jogállása alapján megállapított hatáskör és illetékesség. Hatáskör és illetékesség a vádlott jogállásának megváltozása esetén.
Jogterületenkénti betűrendes mutató: büntetőeljárási jog. Általános rész. Hatáskör és illetékesség. Hatáskör és illetékesség a bűncselekmény és a személy alapján.
Betűrendes mutató: büntetőeljárási jog.
A Legfelsőbb Bíróság és Semmítőszék hatásköre és illetékessége.
Hatáskör és illetékesség a vádlott jogállásának megváltozása esetén.
Büntetőeljárási törvénykönyv, 29. § 1. pont, 40. §.
A bíróságok portálján található címek
Íme a bíróságok portálján szereplő egyik cím:
Cím: Előzetes letartóztatás. A vádlott előzetes letartóztatásának jogszerű megszüntetése.
Az ügyirat típusa: ítélet
Az ügyirat száma: 55
Az ügyirat dátuma: 2004.7.1.
Kapcsolódó jogterület: Büntető és polgári eljárás (a fellebbezés módja, hatáskör és illetékesség stb.)
Intézmény (konkrét bíróság): Gyulafehérvári Fellebbviteli Bíróság – büntető kollégium
A Legfelsőbb Bíróság és Semmítőszék, valamint a többi bíróság dokumentumai html formátumban érhetők el.
Az érintett bíróságok a Legfelsőbb Bíróság és Semmítőszék és a rendes bíróságok.
Vannak-e információk a jogorvoslatokkal kapcsolatban?
arról, hogy az ügy még függőben van-e?
a jogorvoslatok eredményéről?
Közvetve. Az aktára keresve tárgyalási szakaszként a jogorvoslatot kell megjelölni.
Rendelkezésre áll-e információ a Legfelsőbb Bíróság és Semmítőszék határozatainak visszavonhatatlanságáról?
egy másik belföldi bíróság (Alkotmánybíróság…) előtt?
A rendes bíróságok esetében a bíróságok portálján az aktára (ügyiratra) hivatkozva érhető el információ az ügyek állásáról: az eljárási szakaszról (alapeljárás, jogorvoslat, stb.), a felekről, a tárgyalásokról, a benyújtott fellebbezésekről és a hirdetmény útján történő idézésekről (ez új funkció). Az akták a bíróságok portálján található általános keresőmotor segítségével érhetők el (ez új funkció). Az ítéletek közzétett összefoglalásai kiterjedhetnek az ítélet visszavonhatatlanságával kapcsolatos információkra, valamint a másik belföldi bíróság (Alkotmánybíróság) előtti további eljárásra.
Legfelsőbb Bíróság és Semmítőszék
Az ügyek és a meghozott határozatok nagy jelentősége és egyedi jellege miatt a román Legfelsőbb Bíróság és Semmítőszék határozatainak csak egy válogatott része kerül közzétételre.
A Legfelsőbb Bíróság és Semmítőszék közzétételeit havonta frissítik, és 2002 óta hozzáférhetők.
Egyéb román bíróságok
A többi román bíróság esetében határozataiknak csak egy válogatott része kerül közzétételre az ügy jelentősége és egyedisége alapján. Az ügyek az adott bíróság szintjén kerülnek kiválasztásra.
Az egyéb román bíróságok közzétételeit havonta frissítik, és 2004-től hozzáférhetők.
Utolsó frissítés: 18/12/2013